钦定古今图书集成/明伦汇编/官常典/第650卷 > 夏时化
## 钦定古今图书集成/明伦汇编/官常典/第650卷 > 夏时化

按《南昌郡乘》时化字宣子，新建人。万历三十四年丙
午乡举，授四川太平知县。清节惠政，士民戴之。崇祯
戊辰，值流寇作难，攻城月馀，多方捍御，食尽死守，卒
歼寇全城。事平，道府设凯宴，时化遽殁于公宴之堂。
道府嘉功悯劳，共至署室，察无寸丝纤镪，捐赀赠殓。
巡抚朱燮元疏请优恤，特给“以死勤事”扁额